b"\n_START_ARTICLE_\nBarrios bajos\n_START_SECTION_\nEstil\n_START_PARAGRAPH_\nTot i que la pel\xc2\xb7l\xc3\xadcula t\xc3\xa9 molts decorats, el bar, el moll de nit, la casa del Floreal, \xc3\xa9s significatiu el fet que algunes seq\xc3\xbc\xc3\xa8ncies estiguin rodades en localitzacions, fora la casa del marqu\xc3\xa8s, els molls de dia, la font al carrer, i aquest element juntament amb el clar tema social de la pel\xc2\xb7l\xc3\xadcula, fa entrar la pel\xc2\xb7l\xc3\xadcula en un estil pre-neorealista anys abans (1937) que pel\xc2\xb7l\xc3\xadcules declarades neorealistes com Roma, ciutat oberta (1945) es materialitzessin._NEWLINE_Per\xc3\xb2 la pel\xc2\xb7l\xc3\xadcula t\xc3\xa9 tamb\xc3\xa9 un pla al principi de clara inspiraci\xc3\xb3 expressionista: el marit, fugint de l'escenari del crim es troba ofegat per la situaci\xc3\xb3, aix\xc3\xb2 es mostra mitjan\xc3\xa7ant un primer pla ampli d'ell, clarament abatut on s'afluixa la corbata, amb una sobreexposici\xc3\xb3 dels carrers de la ciutat girant obliquament en torn seu: la ciutat l'envolta opressivament.\n_START_SECTION_\nObservacions\n_START_PARAGRAPH_\nLa pel\xc2\xb7l\xc3\xadcula fou projectada per primera vegada al cine Avenida de Barcelona el 22 de maig de 1937 en sessi\xc3\xb3 privada per a la premsa i els artistes i personal t\xc3\xa8cnic que hi intervingueren. Tres dies despr\xc3\xa9s fou estrenada a Barcelona, als cinemes Coliseum, F\xc3\xa9mina i Francisco Ferrer._NEWLINE_En el fitxer particular d'Antonio Barbero hi ha una fitxa original de SUEP d'aquesta pel\xc2\xb7l\xc3\xadcula, en la qual consta gaireb\xc3\xa9 la totalitat dels actors i t\xc3\xa8cnics que van intervenir al film, aix\xc3\xad com la data de l'estrena a Madrid (19 de juliol de 1937)."